Gro Brækken
Store norske leksikon,Økonomi og næringsliv,Næringsliv,Bedrifter og personer,Norske entreprenører og næringslivsledere
Gro Merete Brækken er en norsk næringslivsleder. Hun har lang fartstid fra diverse styreverv og lederstillinger i organisasjoner og bedrifter. Fra 2015 er hun styreleder i Norsk Luftambulanse AS og fra 2016 er hun generalsekretær i Norsk Institutt for Styremedlemmer.
Arbeid og virke Brækken er utdannet sivilingeniør ved NTNU i 1975. Hun var administrerende direktør i Ulstein International fra 1988 til 1990, direktør og regionbanksjef i Den norske Bank mellom 1990 og 1994 og viseadministrerende direktør i Næringslivets Hovedorganisasjon (NHO) fra 1994 til 1999. Videre var hun generalsekretær i hjelpeorganisasjonen Redd Barna fra 1999 til 2009 og administrerende direktør i arbeidsgiverorganisasjonen Norsk olje og gass fra 2009 til 2015.Fra 2010 er hun styreleder i Cambi AS, fra 2015 styreleder i Norsk Luftambulanse AS og nestleder i styret til Kitron ASA. Fra 2017 er hun også nestleder i styret til Duvi AS. Les mer i Store norske leksikon generalsekretær Redd Barna